SA verkies tot Interpol se Uitvoerende Komitee – praag.co.za — 20 jaar jonk!
Meer as 190 lande in die Algemene Vergadering van Interpol het gestem dat Suid-Afrika op die Uitvoerende Komitee verteenwoordig word.
Die vergadering is hierdie week van Maandag tot Donderdag in Kigali, Rwanda gehou.
Die Suid-Afrikaanse Minister van Polisie Nkosinathi Nhleko het gesê die aanstelling is ‘n eer. Hy het gesê die aanstelling is ‘n aanduiding dat die Suid-Afrikaanse Polisiediens (SAPD) “voortgaan om ‘n leidende rol in internasionale polisiëring te speel.”
Nhleko het gesê die aanstelling versterk Suid-Afrika se standpunt oor die stryd teen misdaad.
Hy het gesê Suid-Afrika is verbind daartoe om die nuwe aanstelling beskou as ondersteuning “om die belange van die vasteland in die globale stryd teen internasionale georganiseerde misdaad te bevorder.”
Die komitee het 13 lede en die Suid-Afrikaanse afvaardiging op die komitee sal onder leiding van brigadier Anbuen Naidoo, hoof van Interpol se Nasionale Sentrale Buro (NCB) in Pretoria staan.
Die NCB het onlangs deel geword van die Direktoraat vir Prioriteitsmisdaadondersoek (Valke) en sal met globale wetstoepassingsagentskappe skakel.
Nhleko het gesê: “Die Valke se leidende rol sal Suid-Afrika se voetspoor versterk in die bou van kriminele databasisse en saamwerk met ander internasionale agentskappe op polisiëring in oorgrensondersoeke, operasies en arrestasies.”
Skrywer praagGepubliseer op 6 November 2015 6 November 2015 Kategorieë Nuus, Suider-AfrikaSleutelwoord arrestasies, Interpol, misdaad, oorgrensondersoeke, operasies, polisiëring, sapd
Vorige Vorige artikel: Gebou stort ineen in Pakistan
Volgende Volgende artikel: Deen wat met menslike dele betrap is se borgaansoek duur voort